Div vammenn, al Leyenda de los Soles hag an Histoire générale des choses de la nouvelle-Espagne gant Bernardino de  Sahagún a gont deomp e oa du pep tra, divuhez ha marv e penn kentañ ar bed a vremañ. En em vodañ a reas an doueed e Teotihuacan da chouzout piv a vefe karget da sklêrijenniñ ar bed. Daou zoue en em lakaas war ar renk met unan anezhe, anvet Tecciztecatl a gilas dirak an tantad ma ranke en em deurel da zont da vezañ an Heol. Dont a reas da vezañ al Loar. An eil, un doue bihan uvel ha paour anvet Nanahuatl (hep mar e ranker gwelet amañ ur vetaforenn eus pobl an Azteked en e zeroù) en em daolas en tan hep argilañ hag a zeuas da vezañ an Heol. Chom a rae an daou diloch en oabl avat. Ret e oa o magañ do lakaat da dreuziñ an neñv. Neuze e tivizas an doueed all en em aberzhiñ ha reiñ an « dour prizius » (chalchiuatl) a oa ret, da lâret eo o gwad. Displegañ a ra perak e veze aberzhet tud e relijion an Azteked. Ret e oa dan dud adober da viken aberzh an doueed da genderchel bev an Heol hag ar bed.